Jesse Eugenio Mercado

**Jesse Eugenio Mercado** (født 1951) er en filippinsk katolsk biskop av Parañaque.
## Liv og virke
### Bakgrunn
Jesse Eugenio Mercado gikk på *St. Joseph School*. Deretter studerte han filosofi og katolsk teologi ved *San Jose-seminaret*. 
### Prest
Mercado ble presteviet for erkebispedømmet Manila den 19. mars 1977 av erkebiskopen av Manila, kardinal Jaime Lachica Sin.

Etter at Jesse Eugenio Mercado en kort periode var kapellan i San Isidro-sognet i Pasay i 1977, ble han åndelig leder ved *San Pablo-seminaret* i Baguio City. Fra 1979 til 1981 var han direktør for *San Carlos Minor Seminary* i Makati. 

I 1981 ble Mercado sendt til Roma for videre studier, hvor han oppnådde lisensiat i spiritualitet fra Det pavelige universitet Angelicum i 1984. 

Etter at han kom tilbake til hjemlandet underviste han ved *San Carlos*-seminaret. Fra 1988 til 1994 tjente Jesse Eugenio Mercado som regent for *Holy Apostles Seminary* i Makati City og som sekretær for *Kommisjonen for Seminarer* ved Den filippinske biskopskonferanse. I 1994 ble Mercado rektor ved Pontifical Philippine College i Roma.

### Hjelpebiskop i Manila
Den 25. februar 1997 utnevnte pave Johannes Paul II ham til titulærbiskop av *Talaptula* og utnevnte ham til hjelpebiskop i Manila. Erkebiskopen av Manila, kardinal Jaime Lachica Sin, ordinerte ham til biskop den 31. mars samme år i Manila-katedralen; medkonsekratorer var hjelpebiskopene i Manila, Teodoro Buhain og Teodoro Bacani. 

Fra 26. oktober 2002 til 22. januar 2003 fungerte Jesse Eugenio Mercado også som apostolisk administrator for Antipolo.
### Biskop av Parañaque
Johannes Paul II utnevnte ham til den første biskop av Parañaque den 7. desember 2002. Innsettelsen fant sted den 28. januar 2003. I Den filippinske bispekonferansen var Jesse Eugenio Mercado også formann i *Kommisjonen for lekfolk* fra august 2009 til desember 2015.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Gustav Adolf von Hohenlohe-Schillingsfürst (1823-1896) *1857
* Erkebiskop Salvatore Magnasco (1806-1892) *1868
* Kardinal Gaetano Alimonda (1818-1991) *1877
* Kardinal Giovanni Cagliero (1838-1926) *1884
* Erkebiskop Guglielmo Piani (1875-1956) *1922
* Erkebiskop *José María Cuenco* (1885-1872) *1942
* Biskop Antonio Floro Frondosa (1909-1993) *1952
* Kardinal Jaime Lachica Sin (1928-2005) *1967
* Biskop *Jesse Eugenio Mercado* (1951-) *1997

## Referanser